100. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 428 της 14/24 Νοεμ. 1995 (ΦΕΚ Α΄ 245) Σύσταση Γενικής Διεύθυνσης Ποιότητας Δημοσίων Έργων στη Γενική Γραμματεία Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων. Έχοντας υπόψη: 1.Τις διατάξεις των άρθρ. 27 παρ. 3 εδάφ. δεύτερο του Νόμ. 1556/85 «Κυβέρνηση και Κυβερνητικά Όργανα» (ΦΕΚ Α΄ 137) όπως τροποποιήθηκε με το άρθρ. 8 παρ. 2 του Νόμ. 2026/92 «Ρύθμιση θεμάτων οργάνωσης και προσωπικού της δημοσίας διοίκησης κ.λπ.» (ΦΕΚ Α΄ 43). 2.Τις διατάξεις του άρθρ. 78 του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» (ΦΕΚ Α΄ 101). 3.Τις διατάξεις του άρθρ. 36 παρ. 15 του Νόμ. 2190/94 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (ΦΕΚ Α΄/28). 4.Το Π.Δ. 69/88 «Οργανισμός της Γενικής Γραμματείας Δημοσίων Έργων» (ΦΕΚ Α΄/28). 5.Το Π.Δ. 340/90 «Σύσταση Γενικών Διευθύνσεων και Μονάδας Στρατηγικού Σχεδιασμού και Ανάλυσης Πολιτικής στο Υπουργείο ΠΕ.ΧΩ.ΔΕ. και στη ΓΓΔΕ (ΦΕΚ Α΄/135/90). 6.Την απόφαση του Πρωθυπουργού αριθ. ΥΠ/123/15.7.94 (ΦΕΚ 550 Β΄) «Καθορισμός αρμοδιοτήτων Αναπληρωτή Υπουργού ΠΕ.ΧΩ.ΔΕ. Κ. Γείτονα». 7.Το άρθρ. 29 Α.Ν. 1558/85 «Κυβέρνηση και Κυβερνητικά Όργανα» το οποίο προστέθηκε με το άρθρ. 27 του Νόμ. 2081/92 (ΦΕΚ 154/Α΄). 8.Το γεγονός ότι από τις διατάξεις του πα-ρόντος δ/τος προκαλείται δαπάνη σε βάρος του κρατικού προϋπολογισμού ύψους 700.000 δρχ. περίπου   για το      τρέχον      οικονομικό       έτος (Μετά τη σελ. 90,5466) Σελ. 90,5467 Τεύχος 1229-Σελ.31 23.Α.αα.97-100 Υπουργείο Χωροταξίας Οικισμού και Περιβάλλοντος και 2.800.000 περίπου για καθένα από τα επόμενα οικονομικά έτη. Η ανωτέρω δαπάνη για το τρέχον οικονομικό έτος θα αντιμετωπισθεί από τον ειδικό φορέα 31-120 και ΚΑΕ 0237 και για το καθένα από τα επόμενα έτη από τις γραμμένες πιστώσεις στον προϋπολογισμό του ΥΠΕΧΩΔΕ από τους οικείους φορείς. 9.Την 593/1995 γνωμοδότηση του Συμβουλίου της Επικρατείας μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης, Οικονομικών και του Αναπληρωτή Υπουργού Περιβάλλοντος Χωροταξίας και Δημοσίων Έργων, αποφασίζουμε: Σύσταση Γενικής Διεύθυνσης  Ποιότητας Δημοσίων Έργων Άρθρ.1.-Στην κεντρική υπηρεσία της Γενικής Γραμματείας Δημοσίων Έργων του Υπουργείου Περιβάλλοντος Χωροταξίας και Δημοσίων Έργων συνιστάται Γενική Διεύθυνση Ποιότητας Δημοσίων Έργων. Σύσταση Διευθύνσεων Γενικής  Διεύθυνσης Ποιότητας Δημοσίων Έργων Άρθρ.2.-Στη Γενική Διεύθυνση Ποιότητας Δημοσίων Έργων συνιστώνται: 1.Διεύθυνση Εποπτείας Εργαστηρίων Δημοσίων Έργων με αρμοδιότητες τις διαδικασίες για την αναγνώριση των εργαστηρίων της ΓΓΔΕ, τη διακρίβωση των οργάνων και γενικότερα την εφαρμογή των Ευρωπαϊκών Προτύπων της σειράς ΕΝ 45000 στα εργαστήρια του Δημοσίου, τα ιδιωτικά που εμπλέκονται στα Δημόσια Έργα και τα Εργαστήρια των ανάδοχων που προβλέπονται στο πρόγραμμα ποιότητας. Η Διεύθυνση επιμελείται της αναγνώρισης εργαστηρίων δοκιμών. 2.Διεύθυνση Ελεγκτών και Αξιολογητών Ποιότητας με αρμοδιότητες την οργάνωση και εκπαίδευση των επιθεωρητών και αξιολογητών ποιότητας ΔΕ για την εφαρμογή των προγραμμάτων Διασφάλισης Ποιότητας. Η Διεύθυνση επιμελείται της επιλογής φυσικών ή νομικών προσώπων ως αξιολογητών ποιότητας έργων. Σελ. 90,5468 Τεύχος 1229-Σελ.32 3.Διεύθυνση Συντονισμού Ελέγχου Ποιότητας Έργων με αρμοδιότητες το συντονισμό του ελέγχου των έργων και τις διαδικασίες εφαρμογής των προγραμμάτων Διασφάλισης Ποιότητας στα Δημόσια Έργα. Η Διεύθυνση επιμελείται της λειτουργίας του συστήματος διασφάλισης της ποιότητας των έργων, της υποστήριξης στις δημοπρατούσες αρχές με οδηγίες στο έργο τους για την αξιολόγηση των προγραμμάτων ποιότητας έργων, της έκδοσης διευκρινιστικών εγκυκλίων για την εφαρμογή προγραμμάτων ποιότητας έργων της ευθύνης του εκσυγχρονισμού των οδηγιών για τη σύνταξη προγραμμάτων ποιότητας έργων και των οδηγιών για την αξιολόγηση από τις δημοπρατούσες αρχές της ανάθεσης σε φυσικά ή νομικά πρόσωπα μελετών και εργασιών που έχουν σχέση με διασφάλιση της ποιότητας των έργων, της μετάκλησης ξένων ειδικών εμπειρογνωμόνων για θέματα Διασφάλισης Ποιότητας Έργων. 4.Στη Γενική Διεύθυνση Ποιότητας Δημοσίων Έργων συνιστάται Τμήμα Γραμματείας, το οποίο θα λειτουργήσει εφόσον η Γενική Διεύθυνση θα στεγάζεται εκτός του Κεντρικού Καταστήματος της Γενικής Γραμματείας Δημοσίων Έργων. 5.Στην ανωτέρω Γενική Διεύθυνση καθώς και στις διευθύνσεις αυτής, προΐστανται υπάλληλοι κατηγορίας ΠΕ κλάδου – Πολιτικών Μηχανικών ή Αρχιτεκτόνων Μηχανικών ή Μηχανολόγων – Ηλεκτρολόγων Μηχανικών ή Αγρονόμων – Τοπογράφων Μηχανικών ή Χημικών – Μηχανικών ή Μηχανικών Μεταλλείων Μεταλλουργών ή Χημικών ή Γεωλόγων. Ο Προϊστάμενος του ανωτέρω τμήματος Γραμματείας είναι κατηγορίας ΠΕ του κλάδου Διοικητικού – Οικονομικού. Άρθρ.3.-(Αντικαθίσταται η παρ. α του άρθρ. 2 του Π.Δ. 293/1991 (ΦΕΚ 103/91), ανωτ. αριθ. 64.